CELEX: 32001R0292
Language: ro
Date: 2001-02-12 00:00:00
Title: Regulamentul (CE) nr. 292/2001 al Comisiei din 12 februarie 2001 privind clasificarea anumitor mărfuri în Nomenclatura Combinată

02/Volumul 13
            
            
               RO
            
            
               Jurnalul Ofícial al Uniunii Europene
            
            
               224
            
         32001R0292
   
               L 043/7
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 292/2001 AL COMISIEI
   
   din 12 februarie 2001
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CE) nr. 2559/2000 al Comisiei (2), în special articolul 9,
   întrucât:
   
               (1)
            
            
               Pentru a asigura aplicarea uniformă a Nomenclaturii Combinate anexate regulamentului menționat anterior trebuie stabilite dispoziții privind clasificarea mărfurilor incluse în anexa la prezentul regulament.
            
         
               (2)
            
            
               Regulamentul (CEE) nr. 2658/87 a stabilit regulile generale de interpretare a Nomenclaturii Combinate. Aceste reguli se aplică, de asemenea, oricărei alte nomenclaturi care o include pe aceasta, chiar parțial sau, eventual, adăugându-i subdiviziuni, și care se stabilește prin reglementări comunitare specifice, în vederea aplicării de măsuri tarifare sau de altă natură, în cadrul schimburilor de mărfuri.
            
         
               (3)
            
            
               Pentru aplicarea regulilor generale menționate, mărfurile descrise în coloana 1 a tabelului inclus în anexa la prezentul regulament trebuie clasificate în codurile NC corespunzătoare, indicate în coloana 2, în conformitate cu explicațiile incluse în coloana 3.
            
         
               (4)
            
            
               Este oportun ca informațiile tarifare obligatorii date de autoritățile vamale ale statelor membre în ceea ce privește clasificarea mărfurilor în nomenclatura combinată și care nu sunt conforme cu dreptul instituit prin prezentul regulament să poată fi în continuare invocate de către titularul acestora, pe o perioadă de trei luni, în conformitate cu dispozițiile articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (3), astfel cum a fost modificat ultima dată prin Regulamentul (CE) nr. 2700/2000 al Parlamentului European și al Consiliului (4).
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului inclus în anexă sunt clasificate în Nomenclatura Combinată în codurile NC corespunzătoare, indicate în coloana 2 a tabelului menționat.
   Articolul 2
   Informațiile tarifare obligatorii date de autoritățile vamale ale statelor membre care nu sunt conforme cu dreptul instituit prin prezentul regulament pot fi în continuare invocate, în conformitate cu dispozițiile articolului 12 alineatul (6) din Regulamentul (CEE) nr. 2913/92, pe o perioadă de trei luni.
   Articolul 3
   Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 februarie 2001.
      
         
            Pentru Comisie
         
         Frederik BOLKESTEIN
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 293, 22.11.2000, p. 1.
   
      (3)  JO L 302, 19.10.1992, p. 1.
   
      (4)  JO L 311, 12.12.2000, p. 17.
   ANEXĂ
   
               Descrierea mărfurilor
            
            
               Clasificare
               (Codul NC)
            
            
               Explicație
            
         
               (1)
            
            
               (2)
            
            
               (3)
            
         
               Papuci de casă alcătuiți dintr-o parte superioară din material textil (eponj) și o talpă exterioară din material plastic, a cărei parte centrală este acoperită cu un strat subțire de material textil. Acest strat de material textil, care reprezintă 58 % din talpa exterioară, este acoperit cu puncte din PVC în relief.
               (a se vedea fotografiile 603 A + B) (1)
               
            
            
               6404 19 10
            
            
               Clasificarea este determinată prin aplicarea regulilor generale 1 și 6 de interpretare a Nomenclaturii Combinate, cu nota 4 (b) din capitolul 64, cu nota complementară 2 din capitolul 64, precum și cu textul codurilor NC 6404, 6404 19 și 6404 19 10.
               Având în vedere caracteristicile stratului de material textil, talpa exterioară va fi considerată ca fiind talpă din plastic. Stratul de material textil nu prezintă caracteristicile de durabilitate și/sau de rezistență cerute de folosirea normală a unei tălpi exterioare.
               În consecință, aceste articole nu pot fi clasificate în cadrul poziției 6405.
            
         
      
   
      
   
      (1)  Fotografiile au valoare strict informativă.